Шоколадова торта с лешици ♥ chocolate hazelnut cake
### Днес сме на торта! И то каква!!! **Шоколадова торта с лешници**, Бейлис,  карамел и още лешници!


### И разбира се, доста **не**диетична


### Общо взето, спрях да броя калориите още при направата на блатовете, но поводът си заслужава!


### **sweet 13!**


### Бъди ми здрава и много щастлива мило, мое, палаво момиче! Мечтай, дерзай и изкачвай върхове! Обичам те! Безкрайно и безрезервно!


### 


### **Необходими продукти:**


### *за торта с диаметър 18 см*


### **За блатовете:**


### 125 г бяло брашно


### 60 г неподсладено какао на прах


### 1/4 ч.л. сол


### 75 г лешници, предварително изпечени, обелени и нарязани на ситно


### 9 големи яйца, на стайна температура, разделени жълтъците от белтъците


### 200 г кафява захар


### 50 г бяла захар


### 110 г меко масло


### **За сиропиране на блатовете:**


### 30 мл [baileys](https://www.baileys.com/en-row/home.html)


### **За шоколадовия ганаш:**


### 460 г шоколад (минимум 65% какао), нарязан на ситно


### 460 г сметана (аз използвах president)


### 15 мл ликьор [baileys](https://www.baileys.com/en-row/home.html)


### **За карамеления сос:**


### 100 г захар на кристали


### 50 г масло


### 40 мл прясно мляко


### **За декорация**


### 100 г захар на крисали


### 75 г лешници, предварително изпечени и обелени


### ядливо злато на прах (аз ползвах на [mill & mortar](https://drekka.bg/collections/mill-mortar/products/mm13150))


### [Шоколадова торта с лешици ♥ chocolate hazelnut cake](https://culinarywithme.com/wp-content/uploads/2019/04/chocolate-cake_2_web.jpg)


### **Начин на приготвяне:**


1. ### Загрейте фурната на 165С и застелете 18 см форма за торта с падащи бордове с хартия за печене. Леко намаслете стените на формата.
2. ### Започнете с блатовете. Пресейте брашното, какаото и солта в купа. Добавете нарязаните лешници, разбъркайте и оставете настрани.
3. ### Измерете теглото на голяма, празна купа в която ще работите. Тази стъпка е с цел да измерите теглото на по-късен етап и да направите абсолютно еднакви блатове.
4. ### С помощта на миксер разбийте жълтъците и кафявата захар в купата. Трябва да получите бледа и по-гъста смес. Това става за 3-5 минути разбиване.
5. ### В купата на кухненски робот разбийте белтъците и половината от бялата захар до пяна на средна скорост. Когато сместа увеличи обема си добавете останалата захар и увеличете скоростта. Разбийте до получаването на твърди върхове.
6. ### Добавете на 2-3 части сухите съставки към жълтъците, като разбърквате внимателно с шпатула. Сместа ще бъде доста твърда, но не се притеснявайте. Пак на части добавете маслото. Разбъркайте до пълното му смесване с останалите съставки.
7. ### Добавете на 3 пъти белтъците, като след всяко добавяне разбърквайте до гладка смес.
8. ### Отново измерете купата, вече пълна и изчислете теглото на сместа. Аз получих смес, която разделих на 4 части/блата по 262 г на блат.
9. ### Печете всеки блат по 20 минути или до готовност, като проверявате с клечка.
10. ### Охладете блатовете напълно преди да преминете към следващата стъпка.
11. ### През това време подгответе ганаша. Загрейте на средна температура сметаната докато по стените на съда започнат да се появяват мехурчета. Дръпнете настрани и добавете шоколада, като разбърквате енергично. Добавете и отново разбъркайте. Трябва да получите абсолюто гладък крем. Оставете настрани, кремът да се охлади.
12. ### Следва сглобяването. В центъра на поднос за торта капнете от ганаша, колкото да държи първия блат стабилен. Поставете блат номер 1, надупчете тук-там с клечка и с помощта на четка сиропирайте с baileys. Нанесете шоколадов ганаш и загладете. Повторете и с останалите блатове, като завършите с ганаш. С помощта на шпатула покрийте и бордовете на тортата. Поставете в хладилник за една нощ, да се слеят ароматите.
13. ### Следва карамеления сос. В подходящ съд и на средно–висока температура, карамелизирайте захарта. Към получения карамел и с интензивно разбъркване, добавете маслото. Когато маслото се абсорбира добре, добавете на струя прясното мляко и отново разбърквайте интензивно до получаването на гладък и лъскав карамелен сос. Охладете напълно.
14. ### Когато сте готови да украсявате. Карамелизирайте захарта за лешниците и докато е все още в течно състояние потопете всеки лешник, леко отцедете и прехвърлете върху хартия за печене. Бъдете много внимателни с горещия карамел! Охладете напълно.
15. ### С лъжица нанесете карамелен сос по ръба на тортата, леко чукнете подноса в плота за да се разтече и подредете карамелизираните лешници. Финално поръсете с ядливо злато.


### Играчка си е, но както казват англичаните "if there's a wish, there 's a way!"


### **p.s.** И понеже рожденичката ми е счупила клавиатурата, а също е запълнила харда с всевъзможни игри и фотошопа не работи, простете за безбройните грешки в текста и малките снимки! ~~Ще направя корекция, веднага щом седна на читав комп!~~


### **Обещавам и снимка на разреза!**




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

